Tailando provincijos

Tailando provincijos – Tailando administraciniai vienetai. Jų yra 75 ir sostinė Bankokas, kuri dažniausiai laikoma 76-ąja provincija.

Regionai 
Kadangi provincijos yra palyginti smulkios, jos grupuojamos į penkias geografines grupes (regionus):
 Šiaurės Tailandas;
 Šiaurės Rytų Tailandas;
 Centrinis Tailandas;
 Pietų Tailandas;
 Rytų Tailandas.

Geriausiai ekonomiškai išvystytos yra Centrinė ir Pietinė Tailando dalys, silpniausiai – Šiaurinė.

Tai yra geografinis Tailando suskirstymas, kuris naudojamas ekonominiams tam tikro regiono rodikliams įvertinti.

Provincijų sąrašas 
Provincijos (tajų kalba: จังหวัด, changwat) pavadinimas visada sutampa su jos sostinės (เมือง, mueang) pavadinimu. Sostinė visada yra didžiausias provincijos miestas, išskyrus Songkhla. Istoriškai provincijos susiformavo feodalinio susiskaldymo laikais, kuomet Tailandas buvo sudarytas iš daugybės smulkių miestų – valstybių (mueang). Po suvienijimo jų teritorijos buvo išsaugotos kaip administraciniai vienetai.

Tailandas